钦定古今图书集成/理学汇编/学行典/第037卷 > 理数钤〈坎集上〉 > 《羲文易阴阳数不同》
## 钦定古今图书集成/理学汇编/学行典/第037卷 > 理数钤〈坎集上〉 > 《羲文易阴阳数不同》

伏羲八卦，干兑离震为阳，巽坎艮坤为阴。四阳八阴，
四阴八阳，数皆不等。文王之易，干坎艮震为四阳，巽
离坤兑为四阴，六阴六阳，其数皆等。伏羲之《易》，体也，
体以致用，阴阳偏者，用之所以生也。文王之《易》，用也，
用以立体，阴阳等者，体之所以成也。故曰“阴阳半而
形质生焉，阴阳偏而性情生焉”，皆自然之理也。